kardosdrur/scandi-wiki huggingface dataset:
Knute Rockne

Knute Kenneth Rockne - (født Knut Larsen Rokne den 4. marts 1888 i Voss, Hordaland i Norge, død 31. marts 1931 i Bazaar, Kansas) - var en norsk-amerikansk udøver af og træner inden for amerikansk fodbold.

Knute Rockne var søn af smed og vognmager Lars Knutson Rokne (1858–1912) og Martha Pedersdatter Gjermo (1859–1944), og allerede som 5-årig emigrerede han sammen med sin familie til Chicago i Illinois, USA. 

Efter afslutningen af high-school og et speciale som farmaceut fra University of Notre Dame arbejdede han gennem en periode som laboratorieassistent hos Julius Arthur Nieuwland ved universitetets kemiinstitut, hvor han ændrede sin oprindelige beslutning om at gennemføre en underviser- og professoruddannelse inden for kemi og i stedet tog imod et tilbud om at blive assistenttræner for Universitets lokale amerikanske fodboldhold (Notre Dame Fighting Irish football team), hvor han selv var en succesrig spiller.

Rockne var ansvarlig cheftræner for universitetsmandskabet The Fighting Irish fra University of Notre Dame i South Bend, Indiana fra 1918 til 1930, og i denne periode vandt holdet i alt 88,1% af sine kampe, en sejrsprocent som aldrig er overgået. Gennem de 13 år med Rockne som cheftræner vandt holdet 105 kampe, mens de tabte 12 og spillede 5 kampe uafgjort. Gennem denne periode vandt holdet seks nationale mesterskaber og var ubesejret gennem fem sæsoner. 

Knute Rockne samarbejdede i en periode fra 1928 med bilfabrikanten Studebaker, hovedsaglig indenfor salg og markedsføring, og i begyndelsen af 1931 markedsførte Studebaker en bil med navnet Rockne.

Rockne omkom i en flyulykke nær Bazaar i Kansas undervejs til indspilning af filmen The Spirit of Notre Dame. Han ligger begravet på Highland Cemetery i South Bend, Indiana

Eksterne henvisninger 
 www.knuterockne.net - uofficiel website om Knute Rockne
 

Amerikansk fodbold-spillere fra Norge
Amerikansk fodbold-spillere fra USA
Amerikansk fodbold-spillere fra Notre Dame Fighting Irish
Skilleart

Skilleart eller differentialart er et begreb, der bruges i plantesociologien og geobotanikken. Skillearter er plantearter, som findes i flere plantesamfund, eller som kan mangle i nogle af dem. Samfund er kendetegnet ved deres karakterarter, og når skillearter findes eller mangler, kan det bruges til at inddele samfundene i varianter. Denne underinddeling ved hjælp af skillearter kan foretages på alle taxonomiske niveau'er, f.eks. for at underinddele planteforbund i underforbund.

Litteratur 
 Josias Braun-Blanquet: Pflanzensoziologie. Grundzüge der Vegetationskunde. 3. opl., 1964 .
 Dieter Heinrich og Manfred Hergt: Munksgaards Økologiatlas, 1990,  side 73
 Otti Wilmanns: Ökologische Pflanzensoziologie. 4. opl., 1989,  side 269 .

Geobotanik
Plantesamfund
Botanisk taksonomi
Karakterart

Karakterart er en betegnelse, der bruges inden for plantesociologien og geobotanikken om en planteart eller et taxon, der overvejende har sin naturlige udbredelse i et enkelt plantesamfund. En karakterart er fuldstændig typisk for dette bestemte plantesamfund. Karakterarter gør det muligt at skelne den ene biotops karakteristiske vegetation fra den andens. Disse arter er altså vigtige i det videnskabelige arbejde med registrering, beskrivelse og katalogisering af vegetationer.

Karakterart og plantesamfund 

Karakterarter kendetegner både de naturlige og de menneskeskabte vegetationer eller plantesamfund. Som eksempler kan nævnes Almindelig Tusindfryd (Bellis perennis) i græsplæner (naturligt plantesamfund: Rajgræs-Kløver-enge (Cynosuro-Lolietum)) eller Hvid Viol (Viola alba), der optræder sammen med Burre (naturligt plantesamfund: klippesider syd for Alperne).

Karakterart og dominerende art 
Karakterarter er derimod ikke det samme som dominerende arter. Man kan let have et plantesamfund med en meget tydeligt dominerende art, hvor man alligevel benytter en ledsagende art som karakterart i beskrivelsen. Eksempelvis kan bøgeskove opdeles i en række plantesamfund, som benævnes dels efter det dominerende træ, nemlig bøg, og dels efter det pågældende bøgesamfunds urteagtige karakterart:
 Luzulo-fagetum (karakterart bleg frytle (Luzula luzuloides))
 Galio odorati-Fagetum (karakterart skovmærke (Galium odoratum))
 Hordelymo-Fagetum (karakterart skovbyg (Hordelymus europaeus))
 Carici-Fagetum (karakterart skovstar (Carex sylvatica))
 Seslerio-Fagetum (karakterart kalkblåaks (Sesleria caerulea))

Ud over bøgeskovenes karakterarter er der yderligere nogle differentialarter, som findes i flere forskellige af bøgesamfundene f.eks. hvid anemone (Anemone nemorosa), skovmærke (galium odoratum) og enblomstret flitteraks (Melica uniflora). Derudover findes der skillearter, som kan indgå i flere forskellige plantesamfund.

Se også 
 Bioindikator
 Fagion sylvaticae
 Differentialart
 Indikatorart
 Økologi

Kilder

Litteratur 
 Josias Braun-Blanquet: Pflanzensoziologie. Grundzüge der Vegetationskunde. 3. opl., 1964 .
 Dieter Heinrich og Manfred Hergt: Munksgaards Økologiatlas, 1990,  side 73
 Otti Wilmanns: Ökologische Pflanzensoziologie. 4. opl., 1989,  side 269 .

Botanisk taksonomi
Geobotanik
Plantesamfund
Økologi
Karolinenkoog

Karolinenkoog er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kogen er beliggende ved den sydøstlige bred af floden Ejderen over for byen Tönning (Kreis Nordfriesland). Området langs Ejderdigerne hører til Naturschutzgebiet Dithmarscher Eiderwatt.

Nabokommuner 
Nabokommuner er (med uret fra nordvest) byen Tönning og kommunerne Oldenswort (begge i Kreis Nordfriesland) samt kommunerne Groven, Hemme, Strübbel, Schülp og Wesselburenerkoog (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Kleve (Dithmarschen)

Kleve er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Navnet Kleve kommer af Klint eller en stejl kyst. Skråningen fra gesten til Ejdermarsken, er et levn fra den sidste istid. Det højeste punkt i Kleve er Mühlenberg der er 15 moh. og det laveste punkt ligger i Ejdermarsken ved Lütjenmoor og er 0,6 moh.

Nabokommuner 
Nabokommuner er (med uret fra nord) kommunerne Drage (i Kreis Nordfriesland) samt Hennstedt, Fedderingen, Schlichting og Sankt Annen (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Wimbledon-mesterskabet i mixed double 2015

Wimbledon-mesterskabet i mixed double 2015 var den 93. mixed double-turnering ved Wimbledon-mesterskaberne i tennis. Titlen blev vundet af Leander Paes og Martina Hingis, der vandt deres første Wimbledon-titel og anden grand slam-titel som par. I finalen besejrede de Alexander Peya og Timea Babos med 6-1, 6-1 på blot 40 minutter. For begge spillere var det femte Wimbledon-titel, idet Paes tidligere havde vundet mixed double-titlen tre gange – i 1999 med Lisa Raymond, i 2003 med Martina Navratilova og i 2010 med Cara Black – og herredoubletitlen én gang, mens Hingis tidligere havde vundet damesingletitlen én gang og damedoubletitlen tre gange. Det var endvidere anden dag i træk, at schweizeren vandt en titel sammen med en inder, idet hun dagen før havde sikret sig damedoubletitlen sammen med Sania Mirza.

Nenad Zimonjić og Samantha Stosur var forsvarende mestre, men Stosur stillede ikke op i årets turnering. Zimonjić dannede i stedet par med en anden australier, Jarmila Gajdošová, men parret blev slået ud i tredje runde.

Præmier 

Den samlede præmiesum i mixed double-turneringen androg £ 368.000 ekskl. per diem, hvilket var en stigning på 5,1 % i forhold til året før.

Turnering

Spillere 

Turneringen havde deltagelse af 48 par. Heraf havde 43 par kvalificeret sig i kraft af deres ranglisteplaceringer, mens fem par havde modtaget et wildcard (WC).

Resultater

Kvartfinaler, semifinaler og finale

Første til tredje runde

Se også 
 Wimbledon-mesterskabet i herresingle 2015
 Wimbledon-mesterskabet i damesingle 2015
 Wimbledon-mesterskabet i herredouble 2015
 Wimbledon-mesterskabet i damedouble 2015

Kilder / eksterne henvisninger 
 Wimbledon 
 Wimbledon - News - Hingis and Paes: enjoying the moment (12. juli 2015)

Noter 

Mixed double
2015
Pyrus alle tiders Familiespil

Pyrus alle tiders Familiespil er et PC spil der blev udgivet i 1997. CD-ROM, en indeholder en malebog og et puslespil , samt flere forskellige videoklip fra Alletiders Julemand og et familiespil hvor man skal rejse rundt i Danmark og finde julemandens tabte sække før Pyrus eller før ens modspiller gør det. 

Man starter i en by som f.eks København, derfra skal man så ud og finde de forsvundne sække, når man så har fundet sækkene, skal man derefter skylde sig tilbage til Julemanden som er placeret i en by som f.eks Herning for at aflevere sækkene til ham. Undervejs i spillet skal man tjene penge for at kunne rejse, det gøre man i julemandens værksted, hvor man få tildelt et spørgsmål som kan være alt fra talemåder til film og TV-serier, man tjener ca. 20 kr for vært rigtig svar man svare rigtig på. Ligeledes kan man også prøve at få et lift, 
her få man tildelt tre spørgsmål, og være gang man svar rigtig på et spørgsmål rykker en bil sig ned i højre hjørne, svare man rigtig tredje gang få man et lift.

Derudover kan man også prøver at finde en ledetråd, som giver et hint til byen hvor sækken er gemt, man får stillet fem spørgsmål, kan man svarer rigtig på dem, få man en ledetråd, som fortæller hvad for nogle seværdigheder der er i den by hvor sækken er gemt, og hvad for en betydning byen har.
Man kan rejse med flere forskellige transportmidler, så som bus, tog, færge, sejlbåd eller fly. Det dyreste er at flyve, man kan flyve for flere forskellige byer så som Kastrup, Odense, Sønderborg, Esbjerg, Billund, Karup, Aarhus, Aalborg og Rønne. Efter man har fundet sækkene, gælder det hurtigst mulig at komme tilbage til julemanden før Pyrus, ellers vinder Pyrus hele spillet.

Kilder 

Alle tiders Familiespil
Computerspil fra 1997
Mark (vægtenhed)

Mark er en gammel nordisk vægtenhed, der er lig et halvt pund.

Referencer 

Masseenheder
Gamle danske enheder
Charles Lamb

Charles Lamb (født 10. februar 1775 i London, død 27. december 1834 i Edmonton) var en engelsk essayist og kritiker.

Kilder 

 

Essayister fra England
Kritikere fra Storbritannien
Briter i 1700-tallet
Briter i 1800-tallet
Personer fra London
George Osborne

George Osborne PC MP (født 23. maj 1971 i London) er en britisk politiker fra partiet Konservative.

George Osborne har været medlem af Underhuset siden 7. juni 2001.

Den 11. maj 2010 blev han Chancellor of the Exchequer (finansminister). Den 8. maj 2015 blev han også førstesekretær for staten (vicepremierminister). George Osborne mistede begge sine ministerposter i juli 2016.

Referencer

Eksterne henvisninger 

 Debrett's People of Today

Se også 
 Chancellor of the Exchequer
 Kabinet (Storbritannien)

Personer fra London
Næstformænd for de britiske konservative
First Secretaries of State
Forfattere fra Storbritannien
Finansministre fra Storbritannien
Hermann Carl Vogel

Hermann Carl Vogel (født 3. april 1841 i Leipzig, død 13. august 1907 i Potsdam) var en tysk astrofysiker.

Kilder 

 

Astrofysikere
Astronomer fra Tyskland
Tyskere i 1800-tallet
Tyskere i 1900-tallet
Personer fra Leipzig
Bramber Castle

Bramber Castle er en normannisk motte-and-bailey-fæstning i Bramber ved floden Adur i West Sussex i Sydengland. Det var længe ejet af Braose-familien.

Under anden verdenskrig blev der bygget to mindre anlæg på området men de er fjernet igen.

Referencer

Eksterne henvisninger 

 Fry, Plantagenet Somerset, The David & Charles Book of Castles, David & Charles, 1980. 

 Heritage Trail 
 History of Sussex
 Castle UK.net

Slotte i West Sussex
Borgruiner i Storbritannien
Bates Motel

Bates Motel er en amerikansk dramaserie om Norman Bates og udspiller sig kronologisk før hændelserne i Alfred Hitchcocks film Psycho. Serien fokuserer på forholdet mellem Norman og hans mor, Norma. Den første episode blev vist den 18. marts 2013 på kanalen A&E og den sidste episode i sæson 1 blev vist den 20. maj 2013.

Handling 
Handlingen foregår i den fiktive by White Pine Bay i Oregon i 2000'erne. Efter ægtemandens mystiske død, køber Norma Bates (Vera Farmiga) et gammelt motel hvor hun vil starte et nyt liv sammen med sønnen Norman (Freddie Highmore).

Roller (udvalgt) 
 Vera Farmiga – Norma Bates
 Freddie Highmore – Norman Bates
 Max Thieriot – Dylan Massett
 Olivia Cooke – Emma Decody
 Nicola Peltz – Bradley Martin
 Nestor Carbonell – Sheriff Alex Romero
 Mike Vogel – Visesheriff Zack Shelby (sæson 1)
 Keegan Connor Tracy – Miss Watson (sæson 1)
 Ian Hart – Will Decody
 Jere Burns – Jake Abernathy (sæson 1)
 W. Earl Brown – Keith Summers (sæson 1)
 Jillian Fargey – Maggie Summers
 Ian Tracey – Remo
 Terry Chen – Ethan
 Hiro Kanagawa – Dr. Kurata
 Richard Harmon – Richard Sylmore
 Brittney Wilson – Lissa
 Keenan Tracey – Gunner
 Diana Bang – Jiao
 Michael Vartan – George (sæson 2)
 Kenny Johnson – Caleb (søson 2)
 Rebecca Creskoff – Christine (sæson 2)

Produktion 
Bates Motel er skabt af Carlton Cuse, Kerry Ehrin oog Anthony Cipriano og bliver optaget io Aldergrove i British Columbia.

Modtagelse 
Rotten Tomatoes rapporterede at 81 procent af 37 anmeldelser af første sæson var positive.

Eksterne henvisninger 
 

Amerikanske tv-serier fra 2010'erne
Tv-programmer fra A&E
Promenade

En promenade eller esplanade (f.eks. tysk WP definerer dem forskelligt) er en bred gangsti beregnet til spadsereture, hvor man kan promenere. Esplanader er beplantet med træer.

Se også 
 Esplanaden
 BBC's promenadekoncerter

Eksterne henvisninger 

 Promenade, promenere og Esplanade hos Ordnet.dk ('Ordbog over det danske Sprog')

Gangstier
Rekreation
Thomas Savery

Thomas Savery (født 1650 i Shilstone, Devonshire, død 1715 i London) var en engelsk opfinder. Han er kendt for at have konstrueret den første fungerende dampmaskine sammen med Thomas Newcomen.

Savery boede hele sit liv i England, hvor han arbejdede som en ingeniørofficer. I 1698 fremstillede han den første fungerende dampmaskine, der blev anvendt til at pumpe ud af vand fra miner. Han kunne selv kontrollere udviklingen på dampmaskinen, da han fik patent på opfindelsen. Den udviklede dampmaskine fungerede imidlertid ikke videre godt, eftersom den ikke var tilstrækkelig udviklet til at kunne konkurrere med muskel- eller vandkraft til at drive pumper. Den var også dyr, stor og klodset, men indeholdt de grundliggende principper før dampmaskiner.

Ingeniører fra Storbritannien
Opfindere fra Storbritannien
Albertina Sisulu

Nontsikelelo Albertina Sisulu (født 21. oktober 1918 i Cofimvaba, Øst-Kapprovinsen, død 2. juni 2011 i Johannesburg) var en sydafrikansk jordemoder og antiapartheidaktivist og pioner inden for African National Congress, ANC. Sammen med sin mand Walter Sisulu spillede hun en fremtrædende rolle i det tidlige ANC's arbejde mod apartheid. 

Politikere fra Sydafrika
Stagsevold

Stagsevold (tidligere kaldet Staxenvold) er en middelalderborg i Stagsrode Skov på nordsiden af Vejle Fjord.

Voldstedet 
Stagsevold er et voldsted med resterne af en borg fra det 14. århundrede. Borgen blev nedlagt igen omkring begyndelsen af det 15. tallet. Udgravningen af stedet har afsløret, at borgen er blevet nedbrudt, tilsyneladende efter brand, ca. 1400.

Voldstedet består af to borgbanker - en forborg og en hovedborg - omgivet af en voldgrav, samt en ydre vold. Forborg omgivet af en tør voldgrav og med en bygning med staldrum og rum til mandskab
Hovedborgen består af en firkantet banke, hvor der endnu i dag findes et kampestensfundament. 
Man ser kældermurene til et oprindeligt borghus opført af munkesten. Der har sandsynligvis kun været 1 etage over kælderrummet.
Stenhuset har således bestået af et teglstenstårn over en kampestenskælder. Forborgen husede en større bindingsværksbygning, der formentlig fungerede som ladegård for borgen. 
Man har fundet rester af stolper fra en oprindelig bro til forborgen i voldgraven mod nordvest.

En bro fører over voldgraven til borgbanken, hvor fundamenterne endnu ses.

Historie 
Borgen blev vurderet til at være opført i første halvdel af det 14. århundrede. Det vides ikke, hvem der opførte borgen, men det har formentlig været en lokal stormand. 
Som følge af Margrete 1.s forordning fra 1396, der forbød opførelse af private borganlæg, blev Stagsevold nedrevet, ligesom de fleste andre danske middelalderborge.
Sagn fortæller, at Stagsevold var forløberen for Rosenvold – at anvendelig byggemateriale fra Stagsevold blev genbrugt på Rosenvold

Holger Ottesen Rosenkrantz erhvervede i 1556 godset, hvor den middelalderlige borgruin Stagsevold lå
I 1560 blev der lidt sydvest for borgruinen, opført Rosenvold Slot som hovedgård (sædegård) af rigsråd Holger Ottesen Rosenkrantz.

Røverborg 
Der findes et ældre sagn, der siger at borgen blev brugt som en røverborg, hvor sørøver skjulte sig mellem deres plyndringer af skibe omkring Lillebælt.

Eksterne henvisninger 
 kulturarv.dk
 kenddinlandsby.dk
 historiskatlas.dk
 naturstyrelsen.dk
 Tilstandsrapport fra Nationalmuseet (2008)
 Se billeder her: http://www.biopix.dk/stagsevold-borgruin_photo-61577.aspx

Fæstningsanlæg i middelalderen
Voldsteder i Vejle Amt
Fredede fortidsminder i Danmark
Hedensted Kommunes geografi
John Thaw

John Edward Thaw, CBE (født 3. januar 1942, død 21. februar 2002)  var en engelsk skuespiller. I Danmark var John Thaw bedst kendt for sin rolle som Inspector Morse, som han portrætterede mellem 1987 og 2001 i tv-serien Inspector Morse, der er baseret på Colin Dexters kriminalromaner.

Referencer

Eksterne henvisninger 
 

Skuespillere fra Storbritannien
Personer tildelt Commander of the Order of the British Empire
Willers Gård

Willers Gård er en gammel købmandsgård fra 1729 bygget til Jens Marcussen Willer, beliggende i købstaden Rødby på Lolland. Gården har siden 1964 været fredet.

Bygningen fungerer i dag som Rødbys turistbureau.

Eksterne henvisninger 
 Fredningssagen (BBR-nummer: 360-26407-1) fra 1964, Kulturarv.dk med flere billeder
 "Willers Gård i Rødby" fra HistoriskAtlas.dk med gårdens historie

Rødby
Bygninger, konstruktioner og anlæg i Lolland Kommune
Inspector Morse (tv-serie)

Inspector Morse er en britisk tv-serie med John Thaw i rollen som Chief Inspector Morse og Kevin Whately i rollen som sergent Lewis.

Serien blev produceret i perioden 1987–2000 og var baseret på kriminalromaner af Colin Dexter.

Medvirkende 
Hovedpersoner:
 John Thaw som Detective Inspector (senere DCI) Endeavour Morse
 Kevin Whately som Detective Sergeant Robbie Lewis
 James Grout som Chief Superintendent Strange

Eksterne henvisninger 
 The Official Inspector Morse Website 
 

Krimiserier fra Storbritannien
Britiske tv-serier fra 1980'erne
Britiske tv-serier fra 1990'erne
Britiske tv-serier fra 2000'erne
Tv-programmer fra ITV
Kevin Whately

Kevin Whately (født 6. februar 1951) er en britisk skuespiller. Han er bedst kendt for sine roller som sergent Lewis i Inspector Morse og spin-off serien  Lewis og som Neville Hope i tv-serien Auf Wiedersehen, Pet.

Eksterne henvisninger 
 

Skuespillere fra Storbritannien
Mihály von Munkácsy

Mihály von Munkácsy (født 20. februar 1844 i Mukatjevo (Munkács), død 2. maj 1900 i Endenich sindssygeanstalt ved Bonn) var en ungarsk maler.

Tidlig forældreløs sled han sig igennem som snedkersvend; i den omrejsende ungarske kunstner Szamossy fik han sig en ikke unyttig lærer, men i øvrigt uddannede han sig under studieårene i Pest, hvor han også malede skilte, Wien (1866) og München, hvor Piloty frakendte ham alt talent, mest på egen hånd; i Düsseldorf kom hans kunst under mere akademisk røgt og skoledes af Knaus. Efter her at have malet fornøjelige genrestykker i Knaus' manér og i dennes lidet tiltalende asfalttoner (Bruden, det pudserlige Ved daggry etc.) brød han afgørende igennem med En dødsdømts sidste dag (1869, kom til Philadelphia), der senere vakte formelig sensation på Salonen i Paris. Hertil flyttede han i 1872, og her modtog han stærke indtryk af Courbets kunst. Han malede nu (i Paris 1872—96) en række "træffere", der bragte ham yderligere i ry, blev rigt gift, adledes 1878 for sit måske betydeligste værk Milton dikterer sine døtre "Det tabte paradis" (Lennoxgalleriet i New York), fik kolossale priser for sine virtuosmæssige billeder (Kristus for Pilatus: 120 000 dollar) og modtoges ved besøg i Ungarn næsten som triumfator; rastløs flittig og i stadig snspændelse for at kunne holde sig på højden af sit verdensry sled han sig op og endte sine dage på en sindssygeanstalt. Han begravedes i Ungarn på statens bekostning.

Galleri

Kilder

Eksterne henvisninger 
 

Malere fra Ungarn
Historiemalere
Wilhelm Meyer-Lübke

Wilhelm Meyer-Lübke (født 30. januar 1861 i Dübendorf, død 4. november 1936 i Bonn) var en schweizisk romanist.

Meyer-Lübke studerede sammenlignende sprogvidenskab og romansk filologi i Zürich og Berlin, opholdt sig 1883—84 i Italien, holdt forelæsninger over vulgærlatin ved École des Hautes Études i Paris 1885—86, blev professor i Jena 1886, professor i Wien 1890 og overtog 1915 Diez' gamle lærestol i Bonn. Meyer-Lübke udgav en lang række studier over de mest forskellige spørgsmål inden for den romanske sprogvidenskab, som han på væsentlige punkter fornyede. Han dannede skole i Tyskland, og taknemmelige elever udgav festskrifter til hans ære. Hans hovedværker er Grammatik der romanischen Sprachen (1890—1902, fransk oversættelse 1890—1900) og Romanisches etymologisches Wörterbuch (1911—20). Desuden udgav han historiske grammatikker over fransk og italiensk og andre hjælpemidler til studiet af de romanske sprog, en lang række undersøgelser vedrørende lydenes og ordenes udvikling, ligesom han var en flittig medarbejder ved de vigtigste tidsskrifter for romansk filologi.

Kilder 

 

Filologer fra Schweiz
Professorer fra Schweiz
Ansatte ved Jena Universitet
Ansatte ved Wiens Universitet
Ansatte ved Bonns Universitet
Faglitterære forfattere fra Schweiz
Tysksprogede forfattere
Æresdoktorer ved University of Cambridge
Unge Morse (tv-serie)

Unge Morse (originaltitel: Endeavour) er en britisk tv-serie og en prequel til tv-serien Inspector Morse og med Shaun Evans i rollen som en ung Endeavour Morse der begynder sin karriere som detektiv hos Oxford City Police CID.

Medvirkende 
Shaun Evans som Endeavour Morse
Roger Allam som Fred Thursday
Anton Lesser som Reginald Bright
Jack Laskey som Peter Jakes
Sean Rigby som Jim Strange
James Bradshaw som Dr. Max DeBryn
Abigail Thaw som Dorothea Frazil
Caroline O'Neill som Win Thursday
Sara Vickers som Joan Thursday
Jack Bannon som Sam Thursday
Shvorne Marks som Monica Hicks
Simon Kunz som Bart Church

Eksterne henvisninger 
 

Krimiserier fra Storbritannien
Britiske tv-serier fra 2010'erne
Tv-programmer fra ITV
Cristian Erbes

Cristian Damián Erbes (født 6. januar 1990 i Buenos Aires) er en argentinsk fodboldspiller.

Titler 
Primera División de Argentina
 2011 med Boca Juniors
 2015 med Boca Juniors

Copa Argentina
 2012 med Boca Juniors
 2015 med Boca Juniors

Eksterne henvisninger 
Cristian Erbes på es.bocajuniors.wikia.com

Personer fra Buenos Aires
Fodboldspillere fra Boca Juniors
Midtbanespillere (fodbold)
Græsholm (Strynø Sogn)

Græsholm også kendt som "Lille Græsholm" er en lille flad holm på 0,8 ha, der er ubeboet. Holmen har blandt andet en strandsø og øen er belagt med store sten. Kystlængden er 0,5 km. Holmen blev tidligere benyttet til høhøst af smeden på Strynø. Skarven har fra 1993 uregelmæssigt ynglet på holmen, som det eneste sted i det Sydfynske Øhav.

Eksterne henvisninger 
 Danmarks Miljøundersøgelser: Kolonirugende kystfugle, Græsholm

Øer i Sydfynske Øhav
Langeland Kommunes geografi